b'\n_START_ARTICLE_\nJurispruden\xc8\x9ba islamic\xc4\x83\n_START_SECTION_\nEtimologie\n_START_PARAGRAPH_\nTermenul fiqh desemneaz\xc4\x83 \xc3\xaen arab\xc4\x83 \xe2\x80\x9e\xc3\xaen\xc8\x9belegere profund\xc4\x83, deplin\xc4\x83\xe2\x80\x9d. Tehnic, se refer\xc4\x83 la corpul de legi islamice extrase din surse islamice detaliate ( studiate \xc3\xaen principiile jurispruden\xc8\x9bei islamice) \xc8\x99i la procesul de cunoa\xc8\x99tere a islamului prin jurispruden\xc8\x9b\xc4\x83. Istoricul Ibn Khaldun descrie jurispruden\xc8\x9ba islamic\xc4\x83 printr-o defini\xc8\x9bie: \xe2\x80\x9ecunoa\xc8\x99terea legilor lui Dumnezeu care privesc ac\xc8\x9biunile oamenilor care sunt datori s\xc4\x83 se supun\xc4\x83 legii, respect\xc3\xa2nd ceea ce este cerut (w\xc4\x81\xc4\x9fib), interzis ( \xe1\xb8\xa5ar\xc4\x81m), recomandat (mand\xc5\xabb), respins (makr\xc5\xabh) sau neutru (mub\xc4\x81\xe1\xb8\xa5)", defini\xc8\x9bie \xc3\xaen concordan\xc8\x9b\xc4\x83 cu g\xc3\xa2ndirile juri\xc8\x99tilor. \xc3\x8en limba arab\xc4\x83 modern\xc4\x83, fiqh a ajuns s\xc4\x83 \xc3\xaensemne jurispruden\xc8\x9b\xc4\x83 \xc3\xaen general, fie c\xc4\x83 e islamic\xc4\x83, fie laic\xc4\x83.\n_START_SECTION_\nIntroducere\n_START_PARAGRAPH_\nCoranul ofer\xc4\x83 instruc\xc8\x9biuni clare asupra multor aspecte, precum ritualul de purificare de dinaintea fiec\xc4\x83rei rug\xc4\x83ciuni zilnice oblogatorii, dar c\xc3\xa2t despre alte aspecte, unii musulmani consider\xc4\x83 c\xc4\x83 doar Coranul singur nu este suficient pentru a clarifica lucrurile. Spre exemplu, Coranul precizeaz\xc4\x83 c\xc4\x83 o persoan\xc4\x83 trebuie s\xc4\x83 se roage zilnic \xc8\x99i s\xc4\x83 posteasc\xc4\x83 \xc3\xaen luna lui Ramadan, \xc3\xaen timp ce alte majorit\xc4\x83\xc8\x9bi cred c\xc4\x83 e nevoie de instruc\xc8\x9biuni suplimentare cu privire la practica acestor \xc3\xaendatoriri. Detalii asupra acestor probleme pot fi g\xc4\x83site \xc3\xaen tradi\xc8\x9biile profetului Mu\xe1\xb8\xa5ammad, astfel c\xc4\x83 sunna \xc8\x99i Coranul sunt \xc3\xaen, majoritatea cazurilor, fundamentul legii islamice._NEWLINE_Unele probleme nu \xc3\xae\xc8\x99i g\xc4\x83sesc precedent \xc3\xaen trecutul islamic timpuriu. \xc3\x8en astfel de cazuri, juri\xc8\x99tii musulmani \xc3\xaencearc\xc4\x83 s\xc4\x83 ajung\xc4\x83 la o concluzie prin alte metode. Juri\xc8\x99tii suni\xc8\x9bi se folosesc de consensul istoric al comunit\xc4\x83\xc8\x9bii ( i\xc4\x9fm\xc4\x81\xe1\xbf\xbe), o majoritate \xc3\xaen epoca modern\xc4\x83 folose\xc8\x99te \xc8\x99i analogia (qiy\xc4\x81s) \xc8\x99i c\xc3\xa2nt\xc4\x83re\xc8\x99te beneficiile \xc8\x99i prejudiciile problemelor nou ap\xc4\x83rute, iar un alt segment numeros utilizeaz\xc4\x83 preferin\xc8\x9ba juridic\xc4\x83. Concluziile atinse cu ajutorul acestor instrumente adi\xc8\x9bionale constituie un pachet de legi mai variat dec\xc3\xa2t legea islamic\xc4\x83 \xc8\x99i se nume\xc8\x99te fiqh. Astfel, \xc3\xaen contrast cu legea islamic\xc4\x83, jurispruden\xc8\x9ba islamic\xc4\x83 nu este considerat\xc4\x83 sacr\xc4\x83 iar \xc8\x99colile de g\xc3\xa2ndire au diferite opinii asupra detaliilor ei, f\xc4\x83r\xc4\x83 a considera alte concluzii ca sacrilegii. Aceast\xc4\x83 divizare a interpret\xc4\x83rii \xc3\xaen mai multe problematici detaliate a rezultat \xc3\xaen constituirea unor diferite \xc8\x99coli de g\xc3\xa2ndire (ma\xe1\xb8\x8fhab). Acest concept larg al jurispruden\xc8\x9bei islamice este sursa unei game largi de legi privitoare la diferite probleme, care guverneaz\xc4\x83 vie\xc8\x9bile musulmanilor \xc3\xaen toate aspectele vie\xc8\x9bii cotidiene.\n_START_SECTION_\nDomenii ale jurispruden\xc8\x9bei islamice\n_START_PARAGRAPH_\nDomeniile \xc3\xaen care activeaz\xc4\x83 aceasta sunt: criminal, economic, etic, militar, politic, teologic, cu privire la igien\xc4\x83, mo\xc8\x99tenire, c\xc4\x83s\xc4\x83torie.\n_START_SECTION_\nMetodologii ale jurispruden\xc8\x9bei\n_START_PARAGRAPH_\nMetoda de lucru a juristului musulman este cunoscut\xc4\x83 ca usul al-fiqh sau \xe2\x80\x9eprincipiile jurispruden\xc8\x9bei\xe2\x80\x9d._NEWLINE_Sunt diferite abord\xc4\x83ri ale metodologiei folosite \xc3\xaen jurispruden\xc8\x9b\xc4\x83 pentru a deriva legea islamic\xc4\x83 de sursele primare. Principalele metodologii sunt cea sunit\xc4\x83, \xc8\x99iit\xc4\x83 \xc8\x99i ibadit\xc4\x83. \xc3\x8en timp ce primele dou\xc4\x83 sunt divizate \xc3\xaen alte sub-\xc8\x99coli mai mici, diferen\xc8\x9bele \xc3\xaentre \xc8\x99colile \xc8\x99iite sunt considerabil mai mari. Ibadi\xc8\x9bii sunt adep\xc8\x9bii unei singure \xc8\x99coli nedivizate.\n_START_SECTION_\nJurispruden\xc8\x9ba sunit\xc4\x83\n_START_PARAGRAPH_\n\xc8\x98colile de jurispruden\xc8\x9b\xc4\x83 sunite, fiecare poart\xc4\x83 numele juristului clasic care le-a format \xc8\x99i promovat. Cele patru \xc8\x99coli primare sunite sunt hanefit\xc4\x83 (\xe1\xb8\xa5anaf\xc4\xab), \xc8\x99afavit\xc4\x83 ( \'\xc5\xa1af\xc4\xab\xe1\xbf\xbe\xc4\xab\'), malekit\xc4\x83( \'m\xc4\x81lik\xc4\xab\') \xc8\x99i hanbalit\xc4\x83 (\xe1\xb8\xa5anbal\xc4\xab\'), iar \xc8\x99coala zahirit\xc4\x83 exist\xc4\x83 \xc3\xaen afara curentului sunit._NEWLINE_Aceste \xc8\x99coli \xc3\xaempart acelea\xc8\x99i legi \xc3\xaen principiu, dar difer\xc4\x83 la unele practici pe care le pot considera autentice sau nu, \xc8\x99i la importan\xc8\x9ba diferit\xc4\x83 ce o ofer\xc4\x83 ra\xc8\x9biunii analogice \xc8\x99i ra\xc8\x9biunii pure.\n_START_SECTION_\nJurispruden\xc8\x9ba \xc8\x99iit\xc4\x83\n_START_PARAGRAPH_\n\xc8\x98coala ja\xe1\xbf\xbefarit\xc4\x83 este asociat\xc4\x83 lui Ja\xe1\xbf\xbefar as-Sadiq. Legile legate de timp \xc8\x99i spa\xc8\x9biu ale juri\xc8\x99tilor timpurii sunt luate mult mai \xc3\xaen serios \xc3\xaen aceast\xc4\x83 \xc8\x99coal\xc4\x83 datorit\xc4\x83 structurii pronun\xc8\x9bat ierarhizate a islamului \xc8\x99iit dominat de imami \xc8\x99ii\xc8\x9bi. Aceast\xc4\x83 \xc8\x99coal\xc4\x83 este de asemenea mai flexibil\xc4\x83 asupra faptului c\xc4\x83 un jurist are o putere considerabil\xc4\x83 de a lua o decizie \xc3\xaen concordan\xc8\x9b\xc4\x83 cu ra\xc8\x9biunea proprie. \xc8\x98coala ja\xe1\xbf\xbefarit\xc4\x83 folose\xc8\x99te intelectul \xc3\xaen locul analogiei \xc3\xaen stabilirea legilor islamice, spre deosebire de practica sunit\xc4\x83. Daim al-islam este o carte despre legile islamului urmate de musulmanii ismaili\xc8\x9bi, cei care ader\xc4\x83 la jurispruden\xc8\x9ba islamic\xc4\x83 \xc8\x99iit\xc4\x83 ismailit\xc4\x83. Aceasta descrie maniere \xc8\x99i etici, incusiv ritualuri de venerare \xc3\xaen lumina c\xc4\x83l\xc4\x83uzirii imamilor ismaili\xc8\x9bi. Cartea eviden\xc8\x9biaz\xc4\x83 importan\xc8\x9ba pe care islamul a atribuit-o manierelor \xc8\x99i eticii al\xc4\x83turi de venerarea lui Dumnezeu, cit\xc3\xa2nd tradi\xc8\x9biile primilor patru imami ai \xc8\x99colii \xc8\x99iite ismailite fatimide._NEWLINE_Jurispruden\xc8\x9ba zaidit\xc4\x83 urmeaz\xc4\x83 \xc3\xaenv\xc4\x83\xc8\x9b\xc4\x83turile lui Zayd ibn Ali. \xc3\x8en termeni juridici, \xc8\x99coala zaidit\xc4\x83 este asem\xc4\x83n\xc4\x83toare cu cea hanefit\xc4\x83 de rit sunit._NEWLINE_\xc8\x98coala islamic\xc4\x83 ibadit\xc4\x83 este denumit\xc4\x83 astfel dup\xc4\x83 Abdallah ibn Ibadh, \xc3\xaens\xc4\x83 acesta nu este neap\xc4\x83rat figura cea mai proeminent\xc4\x83 a \xc8\x99colii, \xc3\xaen opinia adep\xc8\x9bilor s\xc4\x83i. Ibadismul este diferit at\xc3\xa2t de islamul sunit, c\xc3\xa2t \xc8\x99i de cel \xc8\x99iit, nu doar \xc3\xaen termeni de jurispruden\xc8\x9b\xc4\x83, dar \xc8\x99i referitor la principii fundamentale._NEWLINE_Legea islamic\xc4\x83 timpurie avea un caracter mult mai flexibil, unii \xc3\xaenv\xc4\x83\xc8\x9ba\xc8\x9bi musulmani consider\xc4\x83 c\xc4\x83 aceasta ar trebui re\xc3\xaennoit\xc4\x83 \xc8\x99i jurispruden\xc8\x9ba clasic\xc4\x83 ar trebui s\xc4\x83-\xc8\x99i piard\xc4\x83 statutul special. Aceasta ar \xc3\xaensemna c\xc4\x83 trebuie formulat\xc4\x83 o nou\xc4\x83 jurispruden\xc8\x9b\xc4\x83, potrivit\xc4\x83 pentru lumea nou\xc4\x83, a\xc8\x99a cum propun avoca\xc8\x9bii conceptului de islamizare a cunoa\xc8\x99terii, jurispruden\xc8\x9b\xc4\x83 care ar \xc3\xaenfrunta contextul modern. Aceast\xc4\x83 modernizare este contracarat\xc4\x83 de majoritatea ulemalelor. \xc3\x8env\xc4\x83\xc8\x9ba\xc8\x9bii tradi\xc8\x9bionali sus\xc8\x9bin c\xc4\x83 legile sunt contextuale \xc8\x99i consider\xc4\x83 circumstan\xc8\x9be timpul, locul, cultura, iar principiile pe care se bazeaz\xc4\x83 sunt universale, precum justi\xc8\x9bia, egalitatea, respectul. Mul\xc8\x9bi \xc3\xaenv\xc4\x83\xc8\x9ba\xc8\x9bi musulmani sus\xc8\x9bin ideea c\xc4\x83, indiferent c\xc3\xa2t de mult a avansat tehnologia, fundamentele vie\xc8\x9bii umane au r\xc4\x83mas acelea\xc8\x99i \xc8\x99i se afl\xc4\x83 \xc3\xaen sfera de aplicare a legilor curente.\n_START_SECTION_\nIstoria timpurie\n_START_PARAGRAPH_\nPerioada formatoare a jurispruden\xc8\x9bei islamice se \xc3\xaentoarce \xc3\xaenapoi pe vremea comunit\xc4\x83\xc8\x9bilor musulmane primordiale. \xc3\x8en aceast\xc4\x83 perioad\xc4\x83, juri\xc8\x99tii erau mai mult preocupa\xc8\x9bi de probleme legate de autoritate \xc8\x99i predare dec\xc3\xa2t de teorie \xc8\x99i metodologie._NEWLINE_Progresul \xc3\xaen teorie \xc8\x99i metodologie a venit o data cu apari\xc8\x9bia juristului musulman Muhammad ibn Idris ash- Shafi\xe1\xbf\xbei (767-820), care a codificat principiile de baz\xc4\x83 ale jurispruden\xc8\x9bei \xc3\xaen cartea sa, ar-Risala. Cartea detaliaz\xc4\x83 cele patru r\xc4\x83d\xc4\x83cini ale legii ( Coranul, sunna, i\xc4\x9fm\xc4\x81\xe1\xbf\xbe \xc8\x99i qiy\xc4\x81s) specific\xc3\xa2nd c\xc4\x83 textele islamice primare (Coranul \xc8\x99i hadithurile) trebuie \xc3\xaen\xc8\x9belese \xc3\xaen concordan\xc8\x9b\xc4\x83 cu reguli obiective de interpretare, derivate din studii \xc8\x99tiin\xc8\x9bifice ale limbii arabe._NEWLINE_Surse secundare ale legii au fost dezvoltate \xc8\x99i rafinate \xc3\xaen decursul secolelor urm\xc4\x83toare, const\xc3\xa2nd, \xc3\xaen primul r\xc3\xa2nd, \xc3\xaen preferin\xc8\x9b\xc4\x83 juridic\xc4\x83 (istihsan), legi ale profe\xc8\x9bilor anteriori, continuitate (istishab), analogie extins\xc4\x83, blocaj al \xc3\xaen\xc8\x9belesurilor.'